PATVIRTINTA

Kalvarijos sav. Akmenynų pagrindinės

mokyklos 2021 m. rugpjūčio 31 d. direktoriaus įsakymu Nr. 41

**KALVARIJOS SAV. AKMENYNŲ PAGRINDINĖS MOKYKLOS**

**2021–2022 MOKSLO METŲ PRADINIO UGDYMO PROGRAMOS UGDYMO PLANAS**

**1 SKYRIUS**

**BENDROSIOS NUOSTATOS**

1. Kalvarijos sav. Akmenynų pagrindinės mokyklos 2021–2021 mokslo metų pradinio ugdymo programos ugdymo planas (toliau – ugdymo planas) sudarytas vadovaujantis 2021–2022 ir 2022–2023 mokslo metų mokslo metų pradinio, pagrindinio ir vidurinio ugdymo programų Bendraisiais ugdymo planais, kitais teisės aktais ir reglamentuoja pagrindinio ugdymo programos ir pagrindinio ugdymo individualizuotos programos ir su šiomis programomis susijusių neformaliojo vaikų švietimo programų įgyvendinimą Kalvarijos sav. Akmenynų pagrindinėje mokykloje (toliau - mokykla).

2. Ugdymo plano tikslas – apibrėžti bendruosius ugdymo programų įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. pateikti ugdymo organizavimo gaires ugdymo procesui mokykloje organizuoti;

3.2. nurodyti minimalų privalomų pamokų skaičių, skirtą ugdymo programoms įgyvendinti.

4. Ugdymo plane vartojamos sąvokos:

4.1. **Laikinoji** **grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.2. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu.

4.3. **Pamoka** – pagrindinė nustatytos trukmės nepertraukiamo mokymosi organizavimo forma.

4.4. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Mokyklos ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu Pradinio ir pagrindinio ugdymo bendrosios programos, o kiekviena atskirai – Pradinio ugdymo bendrosios programos, Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir mokyklos 2020-2022 m. strateginiu planu.

6. Mokykloje įgyvendinamoms ugdymo programoms vykdyti rengiamas Mokyklos ugdymo planas vieneriems mokslo metams. Mokykla ugdymo organizavimo sprendimų kasmet atnaujinti neprivalo, jei jie atitinka mokyklos išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – 2021 rugsėjo 1 d., pabaiga – 2022 rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

8. Ugdymo organizavimas 2021-2022 mokslo metais:

8.1. mokslo metų ir ugdymo proceso pradžia – 2021 m. rugsėjo 1 d., pabaiga – 2022 m. birželio 7 d.

8.1.2. Ugdymo proceso trukmė 1-4 klasės mokiniams – 175 ugdymo dienos.

8.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |
| Vasaros atostogos | 2022 m. birželio 8 d. – rugpjūčio 31 d. |

8.1.4. Vasaros atostogos skiriamos pasibaigus ugdymo procesui. Atostogų pradžią 1-4 klasės mokiniams nustato mokyklos vadovas, suderinęs su mokyklos taryba ir Kalvarijos savivaldybės administracijos Švietimo, kultūros ir sporto skyriaus vyriausiuoju specialistu, vykdančiu vedėjo funkcijas. Mokykla gali keisti 8.1.3. papunktyje nustatytą atostogų laiką, suderinusi su savivaldybės vykdomąja institucija ar jos įgaliotu asmeniu.

8.1.5. Mokinio mokymosi laikas edukaciniuose renginiuose, išvykose, ekskursijose perskaičiuojamas į mokymosi laiką pagal pamokų trukmę.

9. Mokykla dirba penkias dienas per savaitę.

10. Ugdymo procesas, įgyvendinant pradinio ugdymo programą, skirstomas pusmečiais. Pusmečių datas tvirtina mokyklos direktorius (2021 m. rugpjūčio 31 d. įsakymas Nr. 42), suderinęs su mokyklos taryba (2021 rugpjūčio 31 d. protokolo Nr. 3). I-asis pusmetis 2021-09-01-2022-01-31; II-asis pusmetis 2022-02-01-2022-06-07).

11. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai sustabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka, esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymas vykdomas vadovaujantis Kalvarijos sav. Akmenynų pagrindinės mokyklos direktoriaus 2020 m. kovo 20 d. įsakymu Nr. 23 „Dėl Kalvarijos sav. Akmenynų pagrindinės mokyklos ugdymo proceso organizavimo nuotoliniu būdu tvarkos aprašo patvirtinimo“ ir ugdymo plano 1 priedu.

**ANTRASIS SKIRSNIS**

**MOKYKLOS UGDYMO PLANO RENGIMAS**

12. Mokyklos ugdymo plano projektą rengia mokyklos direktoriaus įsakymu sudaryta darbo grupė (Akmenynų pagrindinės mokyklos direktoriaus 2021 m. gegužės 10 d. įsakymu Nr. 23.1).

13. Mokykla rengia vienų metų atskirą tik Pradinio ugdymo programos įgyvendinimo Mokyklos ugdymo planą 2021-2022 m. m.

14. Rengiant Mokyklos ugdymo planą Pradinio ugdymo programai įgyvendinti priimti sprendimai dėl:

14.1. ugdymo turinio planavimo ir jo įgyvendinimo, integruojamųjų ir prevencinių programų įgyvendinimo;

14.2. ugdymosi proceso organizavimo laikotarpių (pusmečiai: I-asis pusmetis 2021-09-01-2022-01-31, II-asis pusmetis 2022-02-01-2022-06-07);

14.3. mokymosi pasiekimų ir pažangos vertinimo;

14.4. priemonių, padėsiančių mokiniams pasiekti aukštesnių mokymosi pasiekimų ir pažangos ;

14.5. švietimo pagalbos teikimo;

14.6. neformaliojo vaikų švietimo pasiūlos ir organizavimo, pažintinės, kultūrinės veiklos organizavimo;

14.7. pamokų, skirtų mokinio ugdymosi poreikiams tenkinti, mokymosi pagalbai teikti, panaudojimo;

14.8. projektinių darbų rengimo ir vykdymo;

14.9. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (atsiskaitomųjų darbų, nacionalinių mokinių pasiekimų patikrinimo, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, užduočių, kurios skirtos atlikti namuose, skyrimo;

15. Mokyklos ugdymo planą iki 2021 m. rugsėjo 1 d. tvirtina mokyklos direktorius, projektą suderinęs su mokyklos taryba ir Kalvarijos savivaldybės administracijos Švietimo, kultūros ir sporto skyriaus vyriausiuoju specialistu, vykdančiu vedėjo funkcijas.

16. Mokyklos ugdymo planas viešai skelbiamas mokyklos interneto svetainėje.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

17. Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa), įgyvendinimas. Ši sveikatos programa yra integruojama į pasaulio pažinimo, fizinio ugdymo dalykų pamokas, klasių valandėles.

18. Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), įgyvendinimas. Ugdymo karjerai programa mokykloje integruojama į mokomuosius dalykus, klasės valandėles.

19. Etninės kultūros ugdymas.

19.1. pradinio ugdymo programoje etninės kultūros ugdymas integruojamas į mokomuosius dalykus, klasės valandėles ir skiriama 1 valanda iš neformaliojo vaikų švietimo valandų.

20. Ugdymo veiklos, atsižvelgiant į Pradinio ugdymo bendroje programoje numatytą dalykų turinį, organizuojamos už mokyklos ribų, pavyzdžiui, muziejuose, atviros prieigos centruose ir kt. Mokykla numato, kiek ugdymo proceso laiko per mokslo metus skirs įgyvendinti. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

21. Mokykla sudaro galimybes mokiniui kiekvieną dieną tarp pamokų per 20 min. aktyvią pertrauką užsiimti fiziškai aktyvia veikla. Ši veikla gali vykti mokyklos aplinkoje, stadione, salėje ar kitose mokyklos erdvėse.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

22. Mokykla priima sprendimą dėl mokinio individualaus plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, priimti asmeninę atsakomybę už mokymąsi. Individualų ugdymo planą:

22.1. privaloma sudaryti mokiniui, kuris:

22.1.1. atvykęs mokytis iš užsienio;

22.1.2. turi specialiųjų ugdymosi poreikių;

22.1.3. kitais mokyklos dokumentuose numatytais atvejais;

22.2. rekomenduojama sudaryti mokiniui, kurio:

22.2.1. mokymosi pasiekimų lygis (vieno ar kelių) žemesnis, nei numatyta Pradinio ugdymo bendrosiose programose, ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

22.2.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

23. Mokinio pasiekimai ir pažanga ugdymo procese vertinami vadovaujantis:

23.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

23.2. mokyklos priimtais sprendimais dėl mokinių pasiekimų ir pažangos vertinimo ar (ir) įvertinimo. Mokyklos sprendimai dėl mokinių pasiekimų ir pažangos vertinimo ar (ir) įvertinimo skelbiami mokyklos internetinėje svetainėje;

24. Nacionaliniame mokinių pasiekimų patikrinime mokykla dalyvauja savivaldybės vykdomosios institucijos sprendimu. Mokinio pasiekimų rezultatai neįskaičiuojami į ugdymo laikotarpio įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

25. Mokiniui, kuris mokosi pagal pradinio ugdymo programą nėra daugiau kaip 6 pamokų per dieną.

26. Mokiniui mokymosi krūvis per savaitę paskirstomas proporcingai. Vadovaujantis Lietuvos Higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773“Dėl Lietuvos higienos normos HN 21:2017 ‚Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo (toliau- Higienos norma), mokykloje ugdymo procesui organizuoti sudaromas tvarkaraštis.

27. Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena.

28. Užtikrinama, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai nerašomi po ligos, atostogų, nerekomenduojami po šventinių dienų, paskutinę pusmečio (trimestro) dieną.

29. Mokykla užtikrina, kad užduotys, kurios skiriamos atlikti namuose:

29.1. atitiktų mokinio galias;

29.2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

29.3. nebūtų skiriamos atostogoms;

29.4. nebūtų skiriamos dėl įvairių priežasčių neįvykusių pamokų uždaviniams įgyvendinti.

30. Mokykloje esant mokinių, kurie mokosi pagal pradinio ugdymo programą ir negali tinkamai atlikti namų darbų dėl nepalankių socialinių, ekonominių, kultūrinių sąlygų namuose, sudaromos sąlygos juos atlikti mokykloje.

31. Pirmos klasės mokiniams, kurie pradeda mokytis pagal pradinio ugdymo programą, skiriamas minimalus privalomų pamokų skaičius per savaitę.

32. Mokymosi pagalbai skiriamos trumpalaikės ir ilgalaikės konsultacijos. Trumpalaikės konsultacijos neįskaitomos į mokymosi krūvį, o ilgalaikės konsultacijos įskaitomos į mokymosi krūvį. Mokinių tėvai (globėjai, rūpintojai) elektroniniu dienynu informuojami apie mokiniui siūlomą suteikti mokymosi pagalbą, apie mokinio daromą pažangą.

33. Mokinys mokyklos vadovo įsakymu gali būti atleidžiamas nuo dailės, muzikos, šokio, fizinio ugdymo, o išimties atvejais – ir kitų dalykųpamokų (ar jų dalies) lankymo, jei mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas.

34. Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su Bendrųjų programų turiniu.

35. Mokinys, atleistas nuo atitinkamų menų ar sporto srities dalykų pamokų, tuo metu užsiima kita veikla arba mokosi individualiai. Mokykla užtikrina nuo pamokų atleistų mokinių saugumą ir užimtumą. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu gali į mokyklą atvykti vėliau arba išvykti anksčiau. Apie tai informuojami tėvai.

Mokinių mokymosi krūvio reguliavimą nusako „Mokymosi krūvio reguliavimo tvarkos aprašas“, patvirtintas Kalvarijos sav. Akmenynų pagrindinės mokyklos direktoriaus 2018 m. gruodžio 21 d. įsakymu Nr. 114.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO UGDYMO PROGRAMĄ**

36. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

36.1. dėl ligos ar kitų priežasčių praleidusiam dalį pamokų;

36.2. gavusiam nepatenkinamą atsiskaitomųjų ar kitų užduočių įvertinimą;

36.3. gavusiam kelis iš eilės nepatenkinamus kurio nors dalyko įvertinimus;

36.4. jei pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose, ir mokinys nedaro pažangos;

36.5. jei nacionalinio pasiekimų patikrinimo metu nepasiekiamas patenkinamas lygis;

36.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

36.7. patyrusiam mokymosi sunkumų COVID-19 pandemijos metu;

36.8. kitais mokyklos pastebėtais mokymosi pagalbos poreikio atvejais.

37. Mokykla ugdymo procese privalo laiku užtikrinti sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose).

38. Pavaduotoja ugdymui atsakinga už mokymosi pagalbos teikimo organizavimą.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ AR PRADINIO UGDYMO PROGRAMĄ, UGDYMO ORGANIZAVIMAS**

39. Mokykla, atvykus asmeniui, baigusiam užsienio valstybės, tarptautinės organizacijos pradinio ugdymo programos dalį ar pradinio ugdymo programą (toliau – tarptautinė bendrojo ugdymo programa):

39.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

39.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

39.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

39.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

39.5. informuoja Kalvarijos savivaldybės administracijos Švietimo, kultūros ir sporto skyriaus vyriausiąjį specialistą, atliekantį vedėjo funkcijas.

39.6. paskiriamas asmuo, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

39.6.1. sudaromas mokinio individualus ugdymo planas, atsižvelgiant į jo mokymosi pasiekimus. Individualiame ugdymo plane numatytas ir pamokų skaičiaus perskirstymas tarp dalykų, numatytų Bendrųjų ugdymo planų 75 punkte, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

39.6.2. numatoma preliminari mokinio adaptacinio laikotarpio trukmė, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebima mokinių individuali pažanga, pasiekimai. Į mokinio adaptacijos procesų valdymą įtraukiama mokyklos vaiko gerovės komisija. Adaptacijos laikotarpiu taikomas tik formuojamasis vertinimas.

40. Mokykla, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

40.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

40.2. konsultuoja dėl neformaliojo vaikų švietimo veiklų pasirinkimo;

40.4. numato klasės vadovo, mokytojų darbas su atvykusiu mokiniu ir mokinio tėvais (globėjais, rūpintojais);

41. Jeigu mokinys nemoka ar menkai moka lietuvių kalbą, mokykla gali organizuoti:

41.1. lietuvių kalbos mokymąsi intensyviu būdu, kartu užtikrindama, kad kitus dalykus mokytųsi kartu su bendraamžiais;

41.2. intensyvų vien lietuvių kalbos mokymąsi iki vienų metų ar trumpiau ir pagalbos pagal mokinio poreikius teikimą kelerius metus;

41.3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;

41.4. mokymąsi kitu mokyklos siūlomu būdu, suderintu su mokinio tėvais (globėjais, rūpintojais).

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

42. Mokykla, įgyvendindama pradinio ugdymo programą, nustato laikinosios grupės dydį pagal skirtas mokymo lėšas. Mokinių skaičius laikinojoje grupėje mokyklos tarybos nutarimu (2011 m. rugpjūčio 25 d. protokolas Nr. 5) turi būti ne mažiau kaip trys mokiniai. Mokyklos ugdymo turiniui įgyvendinti klasėje sudaromos laikinosios grupės dalykams mokyti:

42.1. doriniam ugdymui, jeigu tos pačios klasės mokiniai yra pasirinkę tikybą ir etiką.

**DEVINTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

43. Mokykloje sudarant jungtines klases vadovaujamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

44. Dėl nepakankamo mokinių skaičiaus (2 kl. – 8 mokiniai, 3 kl. – 7 mokiniai) jungiamos 2 ir 3 klasės.

45. Atsižvelgiant į Bendrojo ugdymo plano 55 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“. Jungtinės klasės komplektui skiriamos 2 neformaliojo švietimo valandos ir 2 valandos mokinių ugdymo(si) poreikiams tenkinti. Šios valandos įeina į 31 valandų skaičių, skiriamą jungtinės klasės komplektui.

45.1. Bendrosios programos ugdymo dalykams skiriamos ugdymo valandos per savaitę jungtinėje klasėje:

|  |  |  |  |
| --- | --- | --- | --- |
| Dalykai | Dalyko savaitinių pamokų skaičius | | |
| 2 klasė | 3 klasė | 2 ir 3 klasė |
| Dorinis ugdymas (tikyba arba etika) |  |  | 1 |
| Lietuvių kalba | 1 | 1 | 6 |
| Užsienio kalba (anglų) | 2 | 2 |  |
| Matematika | 1 |  | 4 |
| Pasaulio pažinimas |  |  | 2 |
| Dailė ir technologijos |  |  | 2 |
| Muzika |  |  | 2 |
| Fizinis ugdymas |  |  | 3 |
| Privalomų ugdymo valandų skaičius mokiniui | 4 | 3 | 20 |
| Valandos, skiriamos mokinių ugdymo (si) poreikiams tenkinti | 1 | 1 |  |
| Neformalusis ugdymas |  |  | 2 |
| Iš viso | | | 31 |

46. Mokykla, planuodama mokyklos ugdymo turinio įgyvendinimą ir sudarydama mokyklos ugdymo planą, numato, kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai ar tik dalį kartu, o dalį atskirai. Pamokų skaičius mokiniui per mokslo metus negali būti mažesnis už Bendrųjų ugdymo planų 75 punkte nurodytą minimalų privalomą pamokų skaičių atitinkamos klasės mokiniui. Maksimalus jungtiniam komplektui skiriamų valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 3 priede nustatyto klasės kontaktinių valandų skaičiaus per mokslo metus.

**DEŠIMTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

47. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

48. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

49. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

50. Mokiniams, kurie mokosi namie:

50.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

50.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

50.1.2. 4 klasėje – 385 pamokos per mokslo metus (11 pamokų per savaitę).

51. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti dailės, muzikos, technologijų ir fizinio ugdymo. Dienyne ir mokinio individualiame ugdymo plane prie mokinio nesimokomų dalykų įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, besimokančiam namuose, gali būti skiriama iki 2 papildomų pamokų per savaitę pasiekimams gerinti. („Mokinių mokymo namuose organizavimo tvarkos aprašas“, patvirtintas Kalvarijos sav. Akmenynų pagrindinės mokyklos direktoriaus 2018 m. gruodžio 21 d. įsakymu Nr. 113).

52. Mokinys gali būti ugdomas (ugdytis) šeimoje pagal pradinio ugdymo programą. Mokykla padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

53. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas, kurčiųjų ir neprigirdinčiųjų ugdymas.

54. Mokykla, įgyvendindama pradinio ugdymo turinį, susitaria dėl:

54.1 ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

54.2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto.), derinant Bendrosios programos ugdymo dalykų ir neformaliojo vaikų švietimo programų turinį:

54.2.1. ugdymo procesas neskirstomas į įvairios nepertraukiamos trukmės ugdymo periodus;

54.2.2. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo vaikų švietimo programoms įgyvendinti. Į šį laiką neįskaičiuojamas pailgintos dienos grupės ar visos dienos mokyklos veiklai organizuoti skirtas laikas;

54.3. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

54.4. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

54.5. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

54.6. pažintinė veikla yra privaloma sudėtinė ugdymo proceso veiklos dalis. Mokykloje tokioms veikloms 1-4 klasėse per mokslo metus skiriama 7 ugdymo proceso dienos. Ši veikla bus organizuojama ne tik mokykloje, bet ir kitose aplinkose: muziejuose, atviros prieigos centruose, virtualiose mokymosi aplinkose. Pažintinės kultūrinės veiklos planas aprobuotas metodinėje grupėje 2021 m. birželio 16 d. protokolo Nr. 2 ir patvirtintas mokyklos direktoriaus 2021 m. birželio 26 d. įsakymu Nr. 33

54.6.1. Pažintinės kultūrinės veiklos planas:

|  |  |  |  |
| --- | --- | --- | --- |
| Eil. Nr. | Veikla | Data | Atsakingi asmenys |
| 1 | Mokslo ir žinių diena | 2021-09-01 | Klasių vadovai |
| 2 | Lino kelias Paežerių dvare | 2021-10 mėn. | Klasių vadovai |
| 3 | Išvyka į Marijampolės kalėdinį miestelį | 2021-12 mėn. | Klasių vadovai |
| 4 | Edukaciniai užsiėmimai Virbalio amatų centre | 2022-03 mėn. | Klasių vadovai |
| 5 | Edukacinis užsiėmimas „Molinukas – mano žaisliukas“ Marijampolės kraštotyros muziejuje | 2022-04 mėn. | Klasių vadovai |
| 6 | Edukacinis užsiėmimas Zuikių muziejuje Sasnavoje | 2022-05 mėn. | Klasių vadovai |
| 7 | „Sportuok ir būsi sveikas“ | 2022-05 mėn. | Klasių vadovai |

55. Minimalus pamokų skaičius Pradinio ugdymo bendrajai programai įgyvendinti per vienus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| Klasė  Dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| 1–2 klasė | | 3–4 klasė | |
| 70 (1; 1) | | 70 (1 ;1) | |
| Lietuvių kalba | 280 (8) | 245 (7) | 245 (7) | 245 (7) | 1015 (29) |
| 1–2 klasė | | 3–4 klasė | |
| 525 (8; 7) | | 490 (7; 7) | |
| Užsienio kalba (anglų) | 0 | 70 (2) | 70 (2) | 70 (2) | 210 (6) |
| 1–2 klasė | | 3–4 klasė | |
| 70 (2) | | 140 (4) | |
| Matematika | 140 (4) | 175 (5) | 140 (4) | 175 (5) | 630 (18) |
| 1–2 klasė | | 3–4 klasė | |
| 315 (4; 5) | | 315 (4; 5) | |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| 1–2 klasė | | 3–4 klasė | |
| 140 (2; 2) | | 140 (2; 2) | |
| Meninis ugdymas (dailė ir technologijos, muzika) | 140 (4) | 140 (4) | 140 (4) | 140(4) | 560 (16) |
| 1–2 klasė | | 3–4 klasė | |
| 280 (4; 4) | | 280 (4; 4) | |
| Fizinis ugdymas\*\* | 105 (3) | 105 (3) | 105 (3) | 105 (3) | 420 (12) |
| 1–2 klasė | | 3–4 klasė | |
| 210 (3; 3) | | 210 (3; 3) | |
| Iš viso privalomų pamokų skaičius per mokslo metus | 770 (22) | 840 (24) | 805 (23) | 840(24) | 3255 (93) |
| Pamokos, skiriamos mokinių ugdymosi poreikiams tenkinti | 70 (2) | | 105 (3) | | 175 (5) |
| Neformalusis švietimas | 140 (4) | | 140 (4) | | 280 (8) |

Pastabos:

\*\* fizinis ugdymas įgyvendinamas pagal pradinio ugdymo kūno kultūros bendrąją programą.

55.1. Bendrosios programos ugdymo dalykams skiriamos ugdymo valandos per savaitę kiekvienoje klasėje, kai ugdymo valandos trukmė 1 klasėje – 35 min., 2–4 klasėse – 45 min.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dalykai | Dalyko savaitinių pamokų skaičius | | | | | | | |
| 1–oji klasė | 2–oji klasė | | 3–oji klasė | | 4–oji klasė | | Pradinio ugdymo programa |
| Dorinis ugdymas (tikyba arba etika) | 1 | 1 | | 1 | | 1 | | 4 |
| Lietuvių kalba | 8 | 7 | | 7 | | 7 | | 29 |
| Užsienio kalba (anglų) |  | 2 | | 2 | | 2 | | 6 |
| Matematika | 4 | 5 | | 4 | | 5 | | 18 |
| Pasaulio pažinimas | 2 | 2 | | 2 | | 2 | | 8 |
| Dailė ir technologijos | 2 | 2 | | 2 | | 2 | | 8 |
| Muzika | 2 | 2 | | 2 | | 2 | | 8 |
| Fizinis ugdymas | 3 | 3 | | 3 | | 3 | | 12 |
| Privalomų ugdymo valandų skaičius mokiniui | 22 | 24 | | 23 | | 24 | | 93 |
| Valandos, skiriamos mokinių ugdymo (si) poreikiams tenkinti | 1 | 1 | | 1 | | 2 | | 5 |
| Iš viso | | | | | | | | 98 |
| Neformalusis ugdymas | 2 | | 1 | | 1 | | 2 | 6 |

Pastaba: dėl nepakankamo mokinių skaičiaus jungiama 2-3 klasės.

56. Mokyklos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

57. Pamokų skaičių klasei per metus sudaro: privalomos pamokos visiems klasės mokiniams; pamokos, skiriamos mokinių ugdymosi poreikiams tenkinti; valandos neformaliojo vaikų švietimo programoms įgyvendinti.

58. Pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas (nedidinant mokiniui privalomų pamokų skaičiaus per mokslo metus). Valandos naudojamos:

58.1. individualioms ir grupinėms konsultacijoms, mokymosi pagalbai teikti (1-4 kl.).

59. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams;

59.1. Neformaliojo vaikų švietimo programos įgyvendinimas 1-4 klasėse:

|  |  |  |
| --- | --- | --- |
| Veiklos pavadinimas | Mokytojo vardas, pavardė | Valandų skaičius |
| Darbeliai iš popieriaus | Marija Leonavičienė | 1 |
| Kūrybinės dirbtuvės | Vilija Jaukšienė | 1 |
| Saugaus eismo mokyklėlė | Skirma Čiplienė | 1 |
| „Bandymai, stebėjimai, tyrinėjimai“ | Skirma Čiplienė | 1 |
| „Mes draugai“ | Rūta Klimaitė | 1 |
| Senovės tradicijos ir papročiai | Aušra Leonavičienė | 1 |
|  | Iš viso: | 6 |

60. Mokinių neformaliojo vaikų švietimo grupė sudaroma esant ne mažiau kaip 5 mokiniams. (neformaliojo vaikų švietimo organizavimo tvarka, patvirtinta mokyklos direktoriaus 2014 m. gruodžio 30d. įsakymu Nr. 86). Neformaliojo vaikų švietimo programose dalyvaujantys mokiniai žymimi Mokinių registre.

61. Neformaliojo vaikų švietimo programos per mokinių atostogas nevykdomos.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

62. Ugdymo sričių / ugdymo dalykų programų įgyvendinimas:

62.1. dorinis ugdymas:

62.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

62.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą;

62.1.3. 2021‑2022 m. m. visi 1-4 klasių mokiniai mokysis katalikų tikybos;

62.2. kalbinis ugdymas:

62.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

62.2.2. pirmosios užsienio kalbos mokymas:

62.2.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais.

62.2.2.2. mokykla siūlo mokinio tėvams (globėjams, rūpintojams) parinkti mokiniui pirmąją užsienio kalbą vieną iš dviejų Europos kalbų (anglų, vokiečių) (toliau – užsienio kalba);

62.2.2.3. užsienio kalbai mokyti visose 2–4 klasėse skiriama po 2 ugdymo valandas per savaitę;

62.2.2.4. 2021-2022 m. m. 2-4 klasių mokiniai mokysis anglų kalbos.

62.3. socialinis ir gamtamokslinis ugdymas:

62.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

62.3.2. socialiniams gebėjimams ugdyti rekomenduojama dalį (ne mažiau kaip vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

62.4. fizinis ugdymas:

62.4.1. specialiosios medicininės fizinio pajėgumo grupės gali būti organizuojamos taip:

62.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

62.4.2. siekiant skatinti mokinių fizinį aktyvumą, sveikatinimą ugdymo proceso metu pagal galimybes organizuojama antroji judrioji pertrauka (Mokytojų tarybos posėdis 2017 m. birželio 14 d. protokolo Nr. 5).

62.5. meninis ugdymas (dailė ir technologijos, muzika, šokis, teatras):

62.5.1. mokykla, atsižvelgdama į mokyklos bendruomenės meninio ugdymo poreikius ir mokyklos galimybes mokykloje, valandas, skiriamas meniniam ugdymui, gali paskirstyti visiems ar keliems meninio ugdymo srities dalykams, tačiau ne mažiau kaip dviem dalykams;

62.5.2. kai valandos skiriamos dailės ir technologijų dalykui, technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;

62.5.3. teatro gali būti mokoma taikant jo elementus per įvairių dalykų pamokas ar neformaliojo vaikų švietimo veiklas;

62.6. informacinės technologijos:

62.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

63. Mokykla, rengdama ir įgyvendindama mokyklos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

64. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir atsižvelgia į:

64.1. mokinio mokymosi ir švietimo pagalbos poreikius;

64.2. formaliojo švietimo programą;

64.3. mokymosi formą ir mokymo proceso organizavimo būdą;

64.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

65. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 75 punkte nurodytu pradinio ugdymo dalykų programoms įgyvendinti skiriamų pamokų skaičiumi, gali:

65.1. koreguoti iki 20 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

65.2. keisti pamokų, pratybų ir individualiai pagalbai skiriamų valandų (pamokų) skaičių;

65.3. nemokyti muzikos turinčiojo klausos sutrikimą (išskyrus nežymų);

65.4. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 75 punkte dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų.

66. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, atsižvelgdamas į vaiko gerovės komisijos rekomendacijas. Mokykloje švietimo pagalbos specialistų nėra, mokytoją konsultuoja mokyklą aptarnaujančios Marijampolės pedagoginės psichologinės tarnybos specialistės.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

67. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

68. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

69. Dėl mokinio, kuris mokosi pagal individualizuotą pradinio ugdymo mokymosi pasiekimų vertinimo (būdų, periodiškumo) ir įforminimo susitariama mokykloje. Vertinimo būdus renkasi mokykla (vertinimo įrašai „pp“, „np“).

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

70. Švietimo pagalbą mokiniui užtikrina mokykla.

71. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

72. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

73. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

74. Mokinio, kuris mokosi pagal individualizuotą pradinio ugdymo programą, mokymas namie organizuojamas vadovaujantis Bendrųjų ugdymo planų 57–62, 75 punktais. Mokyti namie skiriamos ne mažiau kaip 296 valandos per metus.

**V SKYRIUS**

**PRIEŠMOKYKLINIO IR IKIMOKYKLINIO UGDYMO PROGRAMOS VYKDYMAS**

75. Priešmokyklinis Ugdymas organizuojamas vadovaujantis Priešmokyklinio ugdymo tvarkos aprašu, pavirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, Priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V–779 ir Kalvarijos savivaldybės švietimo įstaigų priešmokyklinio ugdymo organizavimo modelių aprašu, patvirtintu Kalvarijos savivaldybės 2017 m. rugpjūčio 4 d. sprendimu Nr. T-134.

76. Ikimokyklinis ugdymas organizuojamas Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 (Lietuvos Respublikos švietimo ir mokslo ministro 2011 m. birželio 7 d. įsakymo Nr. V-1009 redakcija) patvirtintu Ikimokyklinio ugdymo programų kriterijų aprašu, 2015 m. Ikimokyklinio ugdymo metodinėmis rekomendacijomis ir Kalvarijos sav. Akmenynų pagrindinės mokyklos direktoriaus 2017 m. birželio 15 d. įsakymu Nr. 52 patvirtinta Kalvarijos sav. Akmenynų pagrindinės mokyklos ikimokyklinio ugdymo programa.

77. Jungtinę grupę lanko vaikai, kuriems kalendoriniais metais sueina treji – šešeri metai.

78. Ugdomoji veikla neskaidoma į atskiras sritis. Priešmokyklinio ugdymo grupės pedagogas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas. Kartu su juo dirba pedagogo padėjėjas.

2021–2022 mokslo metų

pradinio ugdymo programos

mokyklos ugdymo plano

1 priedas

**PRADINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra mokyklos ir (ar) gyvenamojoje teritorijoje:

2.1. minus 20 °C ar žemesnė – 1–4 klasių mokiniams;

3. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. laikinai koreguoti ugdymo proceso įgyvendinimą:

3.1.1. keisti nustatytą pamokų trukmę;

3.1.2. keisti nustatytą pamokų pradžios ir pabaigos laiką;

3.1.3. ugdymo procesą perkelti į kitas aplinkas;

3.1.4. priimti kitus aktualius ugdymo proceso organizavimo sprendimus, mažinančius/ šalinančius pavojų mokinių sveikatai ir gyvybei:

3.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuojant nuotoliniu mokymo būdu, mokykla:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Kalvarijos sav. Akmenynų pagrindinės mokyklos tarybos

2021 m. rugpjūčio 31 d. posėdyje, protokolo Nr. 3

SUDERINTA

Kalvarijos savivaldybės administracijos

Švietimo, kultūros ir sporto skyriaus

vyriausioji specialistė, vykdanti vedėjos funkcijas

Marija Kabelkienė

2021 m. rugpjūčio 31 d.